
Către,

BIROUL PERMANENT AL

CAMEREI DEPUTAȚILOR

Vă înaintăm, alăturat, Raportul comun suplimentar asupra proiectului de Lege pentru modificarea şi completarea unor acte normative în domeniul protecţiei civile şi al situaţiilor de urgenţă, retrimis Comisiei pentru administrație publică şi amenajarea teritoriului și Comisiei pentru apărare, ordine publică și siguranță națională, în vederea examinării şi depunerii unui nou raport, cu adresa nr.PL x.175/2015 din 9 noiembrie 2015. 
Prin obiectul de reglementare şi conţinutul său, proiectul de lege face parte din categoria legilor organice.

	PREŞEDINTE,
	PREŞEDINTE,

                                                       

	VICTOR - PAUL DOBRE
	ION MOCIOALCĂ




PARLAMENTUL ROMÂNIEI

CAMERA DEPUTAŢILOR
	Comisia pentru administraţie publică şi amenajarea teritoriului

Nr.4c-6/448/2015
	COMISIA PENTRU APĂRARE, ORDINE PUBLICĂ ȘI SIGURANȚĂ NAȚIONALĂ
București 9.02.2016
Nr. 4c-12/75/2015                                                        


RAPORT COMUN SUPLIMENTAR
 asupra proiectului de Lege pentru modificarea şi completarea 
unor acte normative în domeniul protecţiei civile şi
 al situaţiilor de urgenţă



În şedinţa Plenului Camerei Deputaţilor din ziua de luni, 9 noiembrie 2015, în temeiul art.70 din Regulamentul Camerei Deputaţilor, republicat, s-a hotărât retrimiterea proiectul de lege pentru modificarea şi completarea unor acte normative în domeniul protecţiei civile şi al situaţiilor de urgenţă,  (PL.x 175/2015, Comisiei pentru administrație publică şi amenajarea teritoriului și Comisiei pentru apărare, ordine publică și siguranță națională în vederea examinării şi depunerii unui nou raport.



Pentru acest proiect de lege s-a întocmit raportul comun nr.4c-6/87/2015, respectiv nr.4c-12/75/2015 din 06.05.2015 prin care s-a propus respingerea proiectului de lege.
Senatul, în calitate de primă cameră sesizată, a adoptat proiectul de lege în condiţiile articolului 75 alineatul (2) teza a III-a din Constituţia României, republicată.

Potrivit prevederilor art. 75 alineatele (1) şi (5) din Constituţia României, republicată, Camera Deputaţilor este Cameră decizională.
Consiliul Legislativ a avizat favorabil proiectul de lege, cu observaţii şi propuneri, conform avizului nr. 570 din 14.05.2014.

Guvernul nu susţine adoptarea, conform punctului de vedere transmis cu adresa nr.1398 din 17.07.2014.

Proiectul de lege are ca obiect de reglementare modificarea şi completarea Legii nr.481/2004 privind protecţia civilă, precum şi a Ordonanţei de urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, în sensul modificării cadrului juridic sancţionator de natură penală şi contravenţională.

În conformitate cu prevederile art.61 şi 63 din Regulamentul Camerei Deputaţilor, republicat, membrii celor două comisii sesizate în fond au examinat proiectul de lege în şedinţe separate.

Membrii Comisiei pentru apărare, ordine publică și siguranță națională și-a desfășurat lucrările în data de 20 ianuarie 2016, iar membrii Comisiei pentru administraţie publică și amenajarea teritoriului și-a desfășurat lucrările în data de 9 februarie 2016, fiind prezenţi 21 deputaţi din totalul de 23 membri ai acesteia.

La dezbaterile care au avut loc au participat, în conformitate cu prevederile art.55 din Regulamentul Camerei Deputaţilor, republicat,  domnul Raed Arafat - secretar de stat și domnul Duduc Gabriel Benone - șef Direcție Prevenire în cadrul Ministerului Afacerilor Interne.

În urma dezbaterilor, membrii celor două comisii sesizate în fond au hotărât, cu unanimitate de voturi, să propună Plenului Camerei Deputaţilor menținerea raportului comun de respingere a proiectului de Lege pentru modificarea şi completarea unor acte normative în domeniul protecţiei civile şi al situaţiilor de urgenţă din următoarele considerente: soluţia prefigurată de iniţiatori contravine noii politici penale din noul Cod penal, iar pedepsele propuse nu sunt corelate cu cele din noul Cod penal şi noul Cod de procedură penală. De asemenea, nu este justificată necesitatea de a incrimina fapte care acum sunt sancţionate exclusiv contravenţional, proiectul de lege abundând în suprapuneri legislative.
În raport de obiectul şi conţinutul său proiectul de lege face parte din categoria legilor organice.

	PREŞEDINTE,
	PREŞEDINTE,

                                                       

	VICTOR - PAUL DOBRE
	ION MOCIOALCĂ


	Șef serviciu, Sofia Chelaru

Consilier parlamantar, Roxana Feraru

	Consilier parlamentar,

Dr. George Cucu

